Guido Dei gratia Senonis archiepiscopus. Omnibus ad quos littere iste pervenerint in Domino salutem. Notum fieri volumus quod dilectus filius noster Ulricus abbas Vallis lucentis, assensu tocius conventus sui, concessit et donavit nobis atque successoribus nostris Senonensibus et domino Ansello de Triangulo atque successoribus ejus im perpetuum quicquid habent infra parrochiam de Villa nova super Vennam, excepta domo quam habent in eadem villa, liberam et sine censu, et exceptis pratis Gaufridi militis de Molinuns. Nos in recompensationem reddemus singulis annis infra octavas Omnium Sanctorum monasterio et fratribus Vallis lucentis quatuor sextarios annone, medietatem ibernagii et medietatem tremesii. Hanc autem annonam persolvet quicumque redditus nostros de villa illa recipiet. Quod ut ratum maneat et firmum, presentis scripti testimonio fecimus confirmari et sigillo nostro muniri. Actum Senonis anno Incarnati Verbi M° C° LXXX° III°.